Knut Sprauten

Knut Sprauten (født 22. juni 1948) er en norsk historiker fra Namdal som tok cand.philol. i 1974. Sprauten ble i 1991 ansatt som leder for Riksarkivets Kjeldeskriftavdeling. Blant hans publikasjoner er Byen ved festningen: fra 1536 til 1814, del to av Oslo bys historie som ble utgitt i 1992. De øvrige bindene er skrevet av Arnved Nedkvitne og Per G. Norseng (årene 1000 til 1536), Jan Eivind Myhre (1814 til 1900), Knut Kjeldstadli (1900 til 1948) og Edgeir Benum (1948 til 1990-årene). Sprauten var også en av bidragsyterne til Norsk biografisk leksikon. I 2000 ble Knut Sprauten ansatt som direktør for Norsk Lokalhistorisk Institutt.

Referanser

Eksterne lenker 
 
 

Norske historikere